
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1748 

26 Νοεμβρίου 2004 


ΑΠΟΦΑΣΕΙ Σ 

Αριθ. 11603 

Οργανισμός Εσωτερικής Υπηρεσίας των Βρεφονηπια¬ 
κών και Παιδικών Σταθμών Δήμου Βέροιας Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, Ρύθμιση των θεμάτων 
για την Τοπική Αυτ/ση και άλλες διατάξεις». 

2. Τις διατάξεις του άρθρου 12 του Ν. 1188/1981 όπως 
τροποποιήθηκε από το άρθρο 26 του Ν. 1832/1989 και 
αντικαταστάθηκε με το άρθρο 8 παρ. 5 του Ν. 2307/1995. 

3. Τις διατάξεις του Δημοτικού και Κοινοτικού κώδικα 
Π.Δ. 410/1995 και ειδικότερα των άρθρων 26, όπως αυτό 
αντικαταστάθηκε από το άρθρο 12 του Ν. 2880/2001 και 
των άρθρων 198 και 203. 

4. Την αριθ. 6151/25.6.2004 απόφασή μας που δημοσι- 
εύθηκε στο ΦΕΚ 1020/τ.Β'/7.7.2004 με την οποία συστά- 
θηκε σύμφωνα με τις διατάξεις του άρθρου 203 του Π.Δ. 
410/1995 Νομικό Πρόσωπο Δημοσίου Δικαίου, με την 
επωνυμία «Βρεφονηπιακοί και Παιδικοί Σταθμοί Δήμου 
Βέροιας». 

5. Την αριθ. 23/2004 απόφαση του Διοικητικού Συμβου¬ 
λίου του Βρεφονηπιακών και Παιδικών Σταθμών Δήμου 
Βέροιας με την οποία καταρτίσθηκε ο Ο.Ε.Υ. του ανωτέ¬ 
ρω νομικού προσώπου. 

6. Την αριθ. 709/2004 απόφαση του δημοτικού συμβου¬ 
λίου Αλεξάνδρειας σχετικά με το αντικείμενο του θέμα¬ 
τος. 

7. Το αριθ. 31/8.11.2004 πρακτικό του Υπηρεσιακού 
Συμβουλίου Υπαλλήλων Ο.Τ.Α. Ν. Ημαθίας, στο οποίο δια¬ 
τυπώνει τη γνώμη του επί της απόφασης του Διοικητικού 
Συμβουλίου του Βρεφονηπιακών και Παιδικών Σταθμών 
Δήμου Βέροιας. 

8. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής «με 
εντολή Γενικού Γραμματέα Περιφέρειας», αποφασίζουμε: 

Νομιμοποιούμε την αριθ. 23/2004 απόφαση του Διοικη¬ 
τικού Συμβουλίου του Βρεφονηπιακών και Παιδικών Σταθ¬ 
μών Δήμου Βέροιας με την οποία καταρτίσθηκε ο Ο.Ε.Υ. 
του ανωτέρω νομικού προσώπου, ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΝΟΜΙΚΟΥ ΠΡΟΣΩΠΟΥ 
«ΒΡΕΦΟΝΗΠΙΑΚΟΙ ΚΑΙ ΠΑΙΔΙΚΟΙ ΣΤΑΘΜΟΙ 
ΔΗΜΟΥ ΒΕΡΟΙΑΣ» 

ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ: 

Α. ΥΠΗΡΕΣΙΕΣ ΥΠΟΣΤΗΡΙΞΗΣ ΟΡΓΑΝΩΝ ΔΙΟΙΚΗΣΗΣ 
ΝΟΜΙΚΟΥ ΠΡΟΣΩΠΟΥ 

1. Γ ραφείο Προέδρου και Διοικητικού Συμβουλίου 

2. Γραφείο Προληπτικής Ιατρικής, Υγιεινής και Πρόνοι¬ 
ας 

Β. ΔΙΕΥΘΥΝΣΗ 

Η Διεύθυνση του Νομικού Προσώπου διαρθρώνεται ως 
εξής: 

1. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 

2. ΤΜΗΜΑ Α' ΠΑΙΔΙΚΟΥ ΣΤΑΘΜΟΥ 

3. ΤΜΗΜΑ Β' ΠΑΙΔΙΚΟΥ ΣΤΑΘΜΟΥ 

4. ΤΜΗΜΑ Γ ΠΑΙΔΙΚΟΥ ΣΤΑΘΜΟΥ 

5. ΤΜΗΜΑ Δ' ΠΑΙΔΙΚΟΥ ΣΤΑΘΜΟΥ 

6. ΤΜΗΜΑ Β' ΒΡΕΦΟΝΗΠΙΑΚΟΥ ΣΤΑΘΜΟΥ 

7. ΤΜΗΜΑ Γ ΒΡΕΦΟΝΗΠΙΑΚΟΥ ΣΤΑΘΜΟΥ 

ΑΡΘΡΟ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ: 

Α. ΥΠΗΡΕΣΙΕΣ ΥΠΟΣΤΗΡΙΞΗΣ ΟΡΓΑΝΩΝ ΔΙΟΙΚΗΣΗΣ 
ΝΟΜΙΚΟΥ ΠΡΟΣΩΠΟΥ 

1. Γ ραφείο Προέδρου και Διοικητικού Συμβουλίου: 

α. Γραμματειακή υποστήριξη Προέδρου και Διοικητικού 
Συμβουλίου: 

• Προγραμματίζει και ρυθμίζει τις συναντήσεις και επι¬ 
κοινωνίες του Προέδρου και τηρεί ημερολόγιο μετιςπρο- 
σωπικές του επαφές, εντός και εκτός του νομικού προ¬ 
σώπου. 

• Διεξάγει την προσωπική αλληλογραφία του Προέ¬ 
δρου και τηρεί προσωπικό αρχείο όλων των εγγράφων και 
των αποφάσεών του. 

• Συγκεντρώνει τα στοιχεία ή έγγραφα που πρέπει να 
υπογραφούν από τον Πρόεδρο και μεριμνά για την υπο¬ 
γραφή και τη διεκπεραίωσή τους. 

• Συγκεντρώνει όλη την αλληλογραφία των εισηγητι¬ 
κών εγγράφων, με τα οποία διαβιβάζονται τα σχετικά 

προς συζήτηση θέματα ή υποθέσεις προς το Διοικητικό 
Συμβούλιο. 

• Συντάσσει μετά την κατάρτισή της από τον Πρόεδρο 
του Διοικητικού Συμβουλίου την ημερήσια διάταξη των 
συνεδριάσεών του και μεριμνά για την έγκαιρη επίδοση 
των σχετικών προσκλήσεων σύμφωνα με τις ισχύουσες 
κάθε φορά διατάξεις. 

• Συγκεντρώνει, αναπαράγει και αποστέλλει στα μέλη 
του Διοικητικού Συμβουλίου τις διάφορες εισηγήσεις και 
γενικά το ενημερωτικό υλικό που αντιστοιχεί στα θέματα 
των συνεδριάσεων. 

• Μεριμνά για το χώρο των συνεδριάσεων, την καλή 
λειτουργία των εγκαταστάσεων, την ύπαρξη των κατάλ¬ 
ληλων μέσων κ.λπ. 

• Τηρεί και καταχωρεί στα προβλεπόμενα από το Νόμο 
βιβλία πρακτικών των συνεδριάσεων και συζητήσεων του 
Διοικητικού Συμβουλίου, στις οποίες παρίσταται για την 
τήρηση των πρακτικών, συντάσσει, δακτυλογραφεί και 
αναπαράγει τις αντίστοιχες αποφάσεις, επιμελείται για 
την έγκαιρη κατά νόμο δημοσίευση του πίνακα αυτών και 
τις υποβάλλει αρμοδίως για το σχετικό έλεγχο, κοινοποι¬ 
ώντας αντίγραφά τους στο Δήμο Βέροιας και στις αρμό¬ 
διες υπηρεσίες κατά το μέρος που τις αφορά. 

• Τηρεί αρχείο πρακτικών και αποφάσεων του Δ.Σ., ευ¬ 
ρετήριο καταχώρησηςτωναποφάσεώντου καθώς και κά¬ 
θε συναφές βιβλίο. 

• Εισηγείται και διεκπεραιώνει τις διαδικασίες μετακί¬ 
νησης του Προέδρου και των μελών του Διοικητικού Συμ¬ 
βουλίου σε συνεργασία με το Διοικητικό Τμήμα. 

• Επιμελείται της προβολής του νομικού προσώπου σε 
συνεργασία με το Διοικητικό Τμήμα. 

• Διεκπεραιώνει κάθε εργασία που ανατίθεται από τον 
Πρόεδρο και η οποία δεν ανήκει στην αρμοδιότητα των 
υπολοίπων υπηρεσιών. 

β. Γραμματειακή υποστήριξη Νομικού Προσώπου: 

• Τηρεί το βιβλίο Πρωτοκόλλου και καταχωρεί σ’ αυτό 
τα εισερχόμενα και εξερχόμενα έγγραφα. 

• Παραλαμβάνει, καταχωρεί τα κάθε είδους εισερχόμε¬ 
να και εξερχόμενα από το νομικό πρόσωπο έγγραφα. 

• Έχει την ευθύνη διανομής των εισερχόμενων εγγρά¬ 
φων στις επιμέρους υπηρεσίες του νομικού προσώπου. 

• Τηρεί αρχείο ταχυδρομικών διευθύνσεων Υπηρεσιών, 
Φορέων και Αρχών για τη διεξαγωγή της αλληλογραφίας 
του νομικού προσώπου. 

• Διεκπεραιώνει - αποστέλλει τα εξερχόμενα έγγραφα 
στους αποδέκτες. 

• Ταξινομεί στο Αρχείο των εγγράφων, για τα οποία 
έληξε κάθε ενέργεια. 

• Μεριμνά για την επίδοση και την τοιχοκόλληση των 
εγγράφων μέσω των κλητήρων του νομικού προσώπου. 

• Τηρεί αρχείο τωντευχώντης Εφημερίδας της Κυβερ- 
νήσεως και μεριμνά για την ταξινόμηση και τη βιβλιοδέτη- 
σή τους. 

• Τηρεί αρχείο τοπικών, εθνικών, και διεθνών φορέων, 
καθώς και της νομοθεσίας που ορίζει το προβάδισμα - 
πρωτόκολλο επισήμων - Αρχών και Φορέων κατά τις επί¬ 
σημες εκδηλώσεις. 

• Μεριμνά για την καλή λειτουργία του τηλεφωνικού κέ¬ 
ντρου, των φωτοτυπικών μηχανημάτων και των αριθμο¬ 
μηχανών. 

• Μεριμνά για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρεσιών 


του νομικού προσώπου (αποστολή και λήψη φαξ, φωτοα- 
ντιγραφήσεις, εξωτερικές και εσωτερικές εργασίες διακί¬ 
νησης αλληλογραφίας και εγγράφων, επιδόσεις υπηρε¬ 
σιακών εγγράφων, ανακοινώσεων και προσκλήσεων, 
ανάρτηση των αποφάσεων του Διοικητικού Συμβουλίου 
καθώς και των ανακοινώσεων του νομικού προσώπου 
κ.λπ.). 

• Προγραμματίζει τη φύλαξη των κτιρίων και συνεργά¬ 
ζεται με τις υπόλοιπες υπηρεσίες του νομικού προσώπου 
και του Δήμου για την καλύτερη εξυπηρέτηση των σχετι¬ 
κών προγραμμάτων. 

• Μεριμνά για τη συντήρηση και την καθαριότητα των 
χώρων που στεγάζονται οι υπηρεσίες του νομικού προ¬ 
σώπου. 

2. Γ ραφείο Προληπτικής Ιατρικής, Υγιεινής και Πρόνοι¬ 
ας 

Ο Παιδίατρος του νομικού προσώπου: 

• Μεριμνά για την προστασία της υγείας των βρεφών 
και νηπίων πραγματοποιώντας περιοδικούς προληπτι¬ 
κούς ελέγχους σε συνεργασία με εξειδικευμένο προσω¬ 
πικό άλλων φορέων. 

• Τηρεί αρχείο ατομικών φακέλων παρακολούθησης 
της υγείας όλων των βρεφών και νηπίων. 

• Προσδιορίζει και ελέγχει τα πιστοποιητικά υγείας των 
βρεφών και νηπίων για την εγγραφή τους στους Βρεφο¬ 
νηπιακούς ή Παιδικούς Σταθμούς. 

• Συνεργάζεται με τη Διεύθυνση καιταΤμήματαγιατην 
ποιότητα και την καταλληλότητα των τροφίμων και μετέ¬ 
χει στη σύνταξη του διαιτολογίου των φιλοξενουμένων 
βρεφών και νηπίων. 

• Μεριμνά για την εξασφάλιση του αναγκαίου ιατρο¬ 
φαρμακευτικού υλικού με το οποίο εφοδιάζονται οι χώροι 
φιλοξενίας των βρεφών και νηπίων, καθώς και οι υπόλοι¬ 
πες υπηρεσίες του νομικού προσώπου. 

• Υποδεικνύει τη λήψη των απαραίτητων μέτρων συ¬ 
ντήρησης, ασφάλειας και υγιεινής των χώρων φιλοξενίας 
των βρεφών και νηπίων, των χώρων αποθήκευσης και πα¬ 
ρασκευής των τροφίμων, καθώς και των λοιπών κοινο¬ 
χρήστων χώρων και μεριμνά σε συνεργασία με τη Διεύ¬ 
θυνση και τα Τμήματα για την εφαρμογή τους. 

• Σε συνεργασία με τους αρμόδιους φορείς προγραμ¬ 
ματίζει τη διενέργεια υγειονομικών ελέγχων των χώρων 
προμήθειας, συντήρησης, αποθήκευσης, παρασκευής 
και διάθεσης τροφίμων, των σκευών και οχημάτων μετα- 
φοράςτους, καθώς και των λοιπών κοινοχρήστων χώρων. 

• Προγραμματίζει εργασίες απολύμανσης όλων των 
χώρων των Παιδικών και Βρεφονηπιακών Σταθμών, οι 
οποίες διενεργούνται με μέριμνα της Διεύθυνσης. 

• Συμμετέχει στις επιτροπές παραλαβής και αξιολόγη¬ 
σης προμηθειών. 

Ο Παιδοψυχολόγος του νομικού προσώπου: 

• Εκπονεί παιδαγωγικές μελέτες και προγράμματα σε 
συνεργασία με τη Διοίκηση του νομικού προσώπου. Επι¬ 
σημαίνει τα κυριότερα προβλήματα που αφορούν τα παι¬ 
διά και τους γονείς, για τα οποία προγραμματίζει σε συ¬ 
νεργασία με τα αντίστοιχα Τμήματα των παιδικών ή βρε¬ 
φονηπιακών σταθμώντις κατάλληλες ενέργειες επίλυσής 
τους. 

• Μεριμνά για την εφαρμογή προγραμμάτων παροχής 
συμβουλευτικής και ψυχοκοινωνικής στήριξης των βρε¬ 
φών και νηπίων, των γονέων ή των οικογενειών τους, σε 

συνεργασία με τη Διοίκηση του νομικού προσώπου, κα¬ 
θώς και τις αντίστοιχες υπηρεσίες του Δήμου. 

• Προετοιμάζει σε συνεργασία με τους γονείς και την 
παιδαγωγική ομάδα του κάθε Σταθμού την ομαλή και στα¬ 
διακή μετάβαση του παιδιού στη σχολική κοινότητα. 

• Συνεργάζεται με την Πρόεδρο και το Διοικητικό Συμ¬ 
βούλιο σε θέματα διαχείρισης ανθρώπινων πόρων, παρέ¬ 
χει εκπαιδευτικές υπηρεσίες και διοργανώνει σεμινάρια 
με παράλληλη συμμετοχή του παιδαγωγικού προσωπι¬ 
κού και των γονέων. 

• Μεριμνά για την εκπόνηση προγραμμάτων προστα¬ 
σίας της μητρότητας, όπως η ολιγόωρη προσωρινή φύ¬ 
λαξη και δημιουργική απασχόληση μικρών βρεφών και νη¬ 
πίων, σε συνεργασία με τη Διοίκηση του νομικού προσώ¬ 
που καιτις αντίστοιχες υπηρεσίες του Δήμου. 

• Συνεργάζεται με το γραφείο νομικών συμβούλων του 
Δήμου σε ειδικότερα θέματα προστασίας της μητρότη¬ 
τας και των ανηλίκων. 

Β. ΔΙΕΥΘΥΝΣΗ 

Ο Προϊστάμενος-η Διεύθυνσης: 

• Πρόί'σταται όλων των Τμημάτωντης Διεύθυνσης, των 
οποίων παρακολουθεί, εποπτεύει, συντονίζει και κατευ¬ 
θύνει το παιδαγωγικό και λοιπό έργο, μεριμνά για τη στε- 
λέχωση, την οργάνωση, τον έλεγχο των δραστηριοτήτων 
τους, καθώς και για την εύρυθμη λειτουργία του νομικού 
προσώπου σύμφωνα με το Νόμο και τον κανονισμό λει¬ 
τουργίας του. 

• Ενημερώνεται για όλη την εισερχόμενη καιεξερχόμε- 
νη αλληλογραφία που αφορά τις υπηρεσίες της Διεύθυν¬ 
σης, την χαρακτηρίζει και μεριμνά για την κατανομή της 
στα Τμήματα παρέχοντας τις αναγκαίες οδηγίες στους 
προϊσταμένους για τις ενέργειες που πρέπει να γίνουν. 

• Υπογράφει τα έγγραφα υπηρεσιακού χαρακτήρα. 
Θεωρεί με τη μονογραφή του τα έγγραφα που συντάσ- 
σονται από τα Τμήματα και μεριμνά για την υποβολή τους 
στον Πρόεδρο (για έγκριση και υπογραφή) ή τον νόμιμο 
αναπληρωτή του καθιστάμενος έτσι συνυπεύθυνος για τη 
νομιμότητα της ενέργειας. 

• Εισηγείται στον Π ρόεδρο και το Διοικητικό Συ μβούλιο 
τις ανάγκες εφοδιασμού του νομικού προσώπου σε υλι- 
κοτεχνική υποδομή και παιδαγωγικό υλικό. 

• Παρίσταται, εφόσον οι υπηρεσιακές ανάγκες το επι¬ 
βάλλουν, στις συνεδριάσεις του Διοικητικού Συμβουλίου 
και αναπτύσσει τις απόψεις του πάνω στα διάφορα υπη¬ 
ρεσιακά θέματα. 

• Συντάσσει τις ετήσιες εκθέσεις αξιολόγησης των 
προϊσταμένων Τμημάτων και διατυπώνει τη γνώμη του σε 
δεύτερο βαθμό στις υπηρεσιακές εκθέσεις των υπολοί¬ 
πων υπαλλήλων, οι οποίες συντάσσονται από τους προϊ¬ 
σταμένους των Τ μημάτων. 

• Μεριμνά για την εφαρμογή του ετήσιου παιδαγωγι¬ 
κού προγράμματος σε όλους τους Παιδικούς και Βρεφο¬ 
νηπιακούς Σταθμούς σύμφωνα με τις προτάσεις των 
προϊσταμένων των Τ μημάτων τους. 

• Συνεργάζεται με τους προϊσταμένους των τμημάτων, 
τον παιδίατρο και τον παιδοψυχολόγο του νομικού προ¬ 
σώπου, ώστε από κοινού να αντιμετωπίζονται τα προβλή¬ 
ματα που αφορούν τα παιδιά και τους γονείς. 

• Μελετά, όπου χρειάζεται, τις αιτήσεις για την αξιολό¬ 
γηση της κοινωνικοοικονομικής κατάστασης των φιλοξε¬ 
νούμενων βρεφών και νηπίων και εισηγείται στο Διοικητι¬ 
κό Συμβούλιο την κατά περίπτωση απαλλαγή ή μείωση 
του ύψους των τροφείων. 


• Παραλαμβάνει τις αιτήσεις εγγραφής των παιδιών 
από τους προϊσταμένους των Τμημάτων μαζί με τις αντί¬ 
στοιχες προτάσεις τους, τις οποίες υποβάλλει με σχετική 
εισήγησή του στο Διοικητικό Συμβούλιο. 

• Παραλαμβάνει τα χρηματικά ποσά που αντιστοιχούν 
στα τροφεία των παιδιών από τους προϊσταμένους των 
Τ μημάτων και τα διαβιβάζει έγκαιρα μαζί με τα αντίστοιχα 
παραστατικά στοιχεία στον προϊστάμενο του Διοικητικού 
- Οικονομικού Τμήματος για τις περαιτέρω ενέργειες. 

• Συνεργάζεται με τον Παιδίατρο του νομικού προσώ¬ 
που και τους προϊσταμένους των Τμημάτων για την εξα¬ 
σφάλιση της ποιότητας και καταλληλότητας των τροφί¬ 
μων και μετέχει στη σύνταξη του διαιτολογίου των φιλο- 
ξενουμένων βρεφών και νηπίων. 

• Μεριμνά για την εφαρμογή των απαραίτητων μέτρων 
συντήρησης, ασφάλειας και υγιεινής των χώρων φιλοξε¬ 
νίας των βρεφών και νηπίων, των χώρων αποθήκευσης και 
παρασκευής των τροφίμων, καθώς και των λοιπών κοινο¬ 
χρήστων χώρων. 

1. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 

α) Ο Προϊστάμενος-η του Διοικητικού - Οικονομικού 
Τμήματος: 

Έχει την ευθύνη υποστήριξης και διεκπεραίωσης των 
εργασιών του νομικού προσώπου που σχετίζονται με την 
κατάσταση του προσωπικού και τη μισθοδοσία του, μετά 
έσοδα, έξοδα και τις προμήθειες, συνεπικουρούμενος 
πάντα από τους Προϊσταμένους των υπολοίπων Τμημά¬ 
των με τις αντίστοιχες εργασίες υποστήριξης του Παιδι¬ 
κού ή Βρεφονηπιακού Σταθμού, τον οποίο εποπτεύουν. 

• Διαχειρίζεται τις διαδικασίες που αφορούν την πρό¬ 
σληψη, διορισμό, τοποθέτηση, μονιμοποίηση, προαγω¬ 
γή, μετακίνηση, απόσπαση, μετάταξη, παραίτηση, από¬ 
λυση, κ.λπ. του προσωπικού του νομικού προσώπου με 
οποιαδήποτε σχέση εργασίας, σύμφωνα με τις εκάστοτε 
ισχύουσες διατάξεις. 

• Διαχειρίζεται τις διαδικασίες ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό του νομικού προσώπου, με οποια¬ 
δήποτε σχέση εργασίας, σύμφωνα με τις εκάστοτε ισχύ- 
ουσες διατάξεις. 

• Παρακολουθεί τις μεταβολές της οργανωτικής κατά¬ 
στασης και στελέχωσης των υπηρεσιώντου νομικού προ¬ 
σώπου και την κατανομή των θέσεων εργασίας στις επι- 
μέρους υπηρεσίες του νομικού προσώπου. 

• Τηρεί αρχείο διατάξεων (και επιμελείται της εφαρμο¬ 
γής τους) της σχετικής νομοθεσίας με τα θέματα των γε¬ 
νικών ρυθμίσεων του προσωπικού, μισθολογίου και 
ασφάλισης του οποιοσδήποτε σχέσης εργασίας προσω¬ 
πικού του νομικού προσώπου. 

• Παρακολουθεί και τηρεί αρχείο της νομοθεσίας που 
αφορά την υγιεινή και ασφάλεια των εργαζομένων. 

• Μεριμνά για την εφαρμογή των προβλεπόμενων από 
τη νομοθεσία μέτρων ασφάλειας και υγιεινής σε όλους 
τους εργασιακούς χώρους του νομικού προσώπου σε συ¬ 
νεργασία με τις αρμόδιες υπηρεσίες της Επιθεώρησης 
Εργασίας. 

• Επιμελείται και παρακολουθεί την υλοποίηση προμη¬ 
θειών ειδών ατομικής προστασίας των εργαζομένων. 

• Τηρείτοπροβλεπόμενααπότο Νόμο βιβλία μητρώων 
και φακέλωντου προσωπικού του νομικού προσώπου, με 
οποιαδήποτε εργασιακή σχέση, με τη συγκέντρωση και 
καταγραφή των κάθε είδους μεταβολών της οικογένεια- 

κής, υπηρεσιακής και ατομικής κατάστασης (προσόντα, 
οικογενειακή κατάσταση, υπηρεσιακή εξέλιξη, απόδοση, 
αμοιβές, ποινές, άδειες, απουσίες κ.λπ.). 

• Συντάσσει και εκδίδει τις μισθοδοτικές καταστάσεις ή 
γενικά καταστάσεις πληρωμής κάθε είδους αμοιβής όλου 
του προσωπικού του νομικού προσώπου και τις κοινοποι¬ 
εί έγκαιρα στο Λογιστήριο για την προετοιμασία των πλη¬ 
ρωμών. 

• Τηρεί αρχείο καταβληθέντων αμοιβών στο προσωπι¬ 
κό του νομικού προσώπου και εκδίδει τις αντίστοιχες βε¬ 
βαιώσεις αποδοχών. 

• Εκδίδει τις προβλεπόμενες από τη νομοθεσία βεβαι¬ 
ώσεις αποδοχών (εκκαθάρισης φόρου) στο τέλος του 
έτους και τις διανέμει στο προσωπικό του νομικού προ¬ 
σώπου. 

• Παρέχει κάθε είδους πληροφορίες, προφορικές ή 
γραπτές (πιστοποιητικά, βεβαιώσεις κ.λπ.) προς το προ¬ 
σωπικό του νομικού προσώπου, που αφορούν την υπηρε¬ 
σιακή ή μισθολογική του κατάσταση. 

• Παρακολουθεί την εργατική, ασφαλιστική και ειδική 
νομοθεσία και τις σχετικές γενικές ή ειδικές συλλογικές 
συμβάσεις εργασίας και αποδοχών του πάσης φύσεως 
προσωπικού του νομικού προσώπου. 

• Φροντίζει για την ασφάλιση του προσωπικού του νο¬ 
μικού προσώπου στους οικείους ασφαλιστικούς φορείς. 

• Παρακολουθεί την απόδοση των ασφαλιστικών ει¬ 
σφορών στους ασφαλιστικούς φορείς. 

• Διαχειρίζεται τις διαδικασίες που αφορούν απονομή 
συντάξεων και βοηθημάτων στους αποχωρούντες υπαλ¬ 
λήλους. 

• Μεριμνά για την επιλογή των δραστηριοτήτωντου νο¬ 
μικού προσώπου που επιβάλλεται να μηχανογραφηθούν, 
καθώς και για την ανάπτυξη και υποστήριξη του πληρο¬ 
φοριακού συστήματος των υπηρεσιών του. 

• Μεριμνά για την εύρυθμη και αποτελεσματική λει¬ 
τουργία του όλου μηχανογραφικού συστήματος και την 
επίτευξη του μέγιστου βαθμού διαθεσιμότητάςτου. 

Επίσης: 

• Εκδίδει και ελέγχει τα βεβαιωτικά εσόδων και τα κα¬ 
ταχωρεί στο οικείο βιβλίο. 

• Παρακολουθεί επιμελώςτα έσοδα μέχρι την οριστική 
τους είσπραξη από τον Ταμία του νομικού προσώπου. 

• Παρακολουθεί την πορεία εξόδων και συντάσσει 
έγκαιρα τις εκθέσεις δαπανών, όταν οι εγκεκριμένες 
απορροφώνται. 

• Τηρεί αρχείο ετήσιων απολογισμών του νομικού προ¬ 
σώπου σύμφωνα με τα απολογιστικά στοιχεία που συ¬ 
ντάσσει το Ταμείο. 

• Παραλαμβάνει τα κάθε φύσης παραστατικά στοιχεία 
που απαιτούνται κατά περίπτωση για την πληρωμή των 
οφειλών του νομικού προσώπου στους αντίστοιχους δι¬ 
καιούχους. 

• Ελέγχει την πληρότητα και νομιμότητα των δικαιολο- 
γητικών και παραστατικών στοιχείων κάθε δαπάνης, την 
επάρκεια της αντίστοιχης πίστωσης του Προϋπολογι¬ 
σμού του νομικού προσώπου και εκδίδει χρηματικά 
εντάλματα πληρωμής για τη μισθοδοσία όλου του προ¬ 
σωπικού του νομικού προσώπου, τις προμήθειες, τις επι¬ 
χορηγήσεις, καθώς και για κάθε άλλη εγκεκριμένη δαπά¬ 
νη. Προωθεί τα χρηματικά εντάλματα με τα δικαιολογητι- 
κά τους στο Ταμείο για τη διενέργεια των πληρωμών. 

• Τηρεί αρχεία κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενη¬ 


μέρωση του λογιστικού συστήματος του νομικού προσώ¬ 
που (Καθολικό Εξόδων, Ημερολόγιο Εξόδων), παρακο¬ 
λουθεί, συγκεντρώνει, ελέγχει και καταχωρεί τα αποτελέ¬ 
σματα του προϋπολογισμού Εσόδων - Εξόδων του νομι¬ 
κού προσώπου. 

• Μεριμνά για την εκκαθάριση και εντολή πληρωμής 
όλων των δαπανών του νομικού προσώπου, σύμφωνα με 
το Νόμο. 

• Μεριμνά για την υπογραφή των χρηματικών ενταλμά¬ 
των από τα αρμόδια όργανα του νομικού προσώπου, την 
καταχώρησή τους σε ειδικό βιβλίο και στο μηχανογραφι¬ 
κό σύστημα, τη διαβίβασή τους στο Ταμείο του νομικού 
προσώπου και την αρχειοθέτηση μαζί με τα δικαιολογητι- 
κά τους. 

• Συσχετίζει κάθε δαπάνη μετυχόνπροηγούμενη όμοια 
και παρακολουθεί την ύπαρξη σχετικής πίστωσης για τη 
δυνατότητα έκδοσης χρηματικού εντάλματος. 

• Μεριμνά σε συνεργασία με τους προϊσταμένους των 
υπολοίπων οργανικών μονάδων για τον προγραμματισμό, 
την προμήθεια, παραλαβή, ασφαλή διατήρηση, διακίνη¬ 
ση και διαχείριση πάσης φύσεως τροφίμων, ειδών και υλι¬ 
κών που απαιτούνται για την καλή λειτουργία των Παιδι¬ 
κών και Βρεφονηπιακών Σταθμών καιτων υπολοίπων υπη¬ 
ρεσιών του νομικού προσώπου (γραφική ύλη, έντυπα, 
ιματισμός, έπιπλα, σκεύη κ.λπ.) και προπαρασκευάζει τις 
σχετικές απαιτούμενες διαδικασίες μέχρι την υπογραφή 
των αντιστοίχων πρωτοκόλλων παραλαβής. 

• Διεξάγει δημοπρασίες ή πρόχειρους διαγωνισμούς, 
μεριμνά γιατη δημοσίευση στον ημερήσιο Τύπο των όρων 
διακήρυξης, με καθορισμό της ημερομηνίας διεξαγωγής 
της δημοπρασίας. 

• Συντάσσει τις συμβάσεις με τους προμηθευτές, μερι¬ 
μνά για την τήρηση των όρων των συμβάσεων, για την πα¬ 
ράδοση των υλικών μέσα στις οριζόμενες προθεσμίες, 
την επιβολή ποινικής ρήτρας σε περίπτωση εκπρόθεσμων 
παραδόσεων ή τη χορήγηση παρατάσεων, ανάλογα με τα 
οριζόμενα στη σύμβαση ή τη διακήρυξη. 

• Συγκεντρώνει εις διπλούν τα απαιτούμενα δικαιολο- 
γητικά των προμηθειών και εκδίδει σχετικά χρηματικά 
εντάλματα πληρωμής. 

• Μεριμνά για τον ορισμό σε καθένα από τα υπόλοιπα 
Τμήματα των επιτροπών παραλαβής, αξιολόγησης προ¬ 
μηθειών και βεβαίωσης καλής εκτέλεσης εργασιών. 

β) Ταμιακή Υπηρεσία: 

Ταμίας του Νομικού Προσώπου ορίζεται με απόφαση 
του Προέδρου υπάλληλος του νομικού προσώπου, ο 
οποίος: 

• Καταρτίζει τον ετήσιο προϋπολογισμό Εσόδων - Εξό¬ 
δων του νομικού προσώπου, τον οποίο υποβάλλει έγκαι¬ 
ρα στο Διοικητικό Συμβούλιο και το Δήμο Βέροιας. 

• Εισηγείται την αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρω¬ 
ματικών και εκτάκτων πιστώσεων. 

• Παρέχει κάθε είδους στοιχεία (ετήσιος οικονομικός 
απολογισμός) που ζητούνται από δημόσιες ελεγκτικές 
υπηρεσίες σύμφωνα με τις διαδικασίες που ισχύουν εκά- 
στοτε. 

• Διενεργεί έλεγχο επί των τροφείων των παιδικών και 
βρεφονηπιακών σταθμών. 

• Διαμορφώνει και παρακολουθεί τα ταμειακά προ¬ 
γράμματα του νομικού προσώπου με τη συνεχή παρακο¬ 
λούθηση των υποχρεώσεων και των αναμενόμενων ει¬ 
σπράξεων. 

• Τηρεί και ενημερώνει έγκαιρα τα προβλεπόμενα από 
το Νόμο βιβλία. 

• Ελέγχει όλα τα εκδιδόμενα χρηματικά εντάλματα 
σύμφωνα με τις εκάστοτε ισχύουσες διατάξεις. 

• Μεριμνά για την παρακράτηση και απόδοση των κάθε 
φύσης κρατήσεων υπέρ τρίτων που αντιστοιχούν στα επι- 
μέρους εντάλματα πληρωμής. 

• Συντάσσει τις μηνιαίες και τριμηνιαίες καταστάσεις 
πληρωθέντων χρηματικών ενταλμάτων κατά κεφάλαια 
και άρθρα του προϋπολογισμού, καθώς και του Απολογι¬ 
σμού Εξόδων στο τέλος του έτους, τον οποίο υποβάλλει 
στο Διοικητικό Συμβούλιο και το Δήμο Βέροιας. 

• Τηρεί αρχεία κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενη¬ 
μέρωση του λογιστικού συστήματος του νομικού προσώ¬ 
που. 

• Τηρεί φυσικό ταμείο στην έδρα του νομικού προσώ¬ 
που. Διενεργεί συναλλαγές με τις Τράπεζες. 

• Διενεργεί τις κάθε μορφής πληρωμές προς τους δι¬ 
καιούχους με βάση τα σχετικά χρηματικά εντάλματα μετά 
από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι. 

• Συγκεντρώνει και καταχωρεί στα λογιστικά βιβλία και 
το μηχανογραφικό σύστημα του νομικού προσώπου όλες 
τις εισπράξεις και πληρωμές. 

• Μεριμνά για την παράδοση των ημερήσιων εισπράξε¬ 
ων του Ταμία. 

• Συγκεντρώνει τους τίτλους της ακίνητης περιουσίας 
του νομικού προσώπου και τηρεί αρχείο κληροδοτημά¬ 
των. 

2. ΤΜΗΜΑ Α' ΠΑΙΔΙΚΟΥ ΣΤΑΘΜΟΥ, 

3. ΤΜΗΜΑ Β' ΠΑΙΔΙΚΟΥ ΣΤΑΘΜΟΥ, 

4. ΤΜΗΜΑ Γ ΠΑΙΔΙΚΟΥ ΣΤΑΘΜΟΥ, 

5. ΤΜΗΜΑ Δ' ΠΑΙΔΙΚΟΥ ΣΤΑΘΜΟΥ, 

6. ΤΜΗΜΑ Β' ΒΡΕΦΟΝΗΠΙΑΚΟΥ ΣΤΑΘΜΟΥ, 

7. ΤΜΗΜΑ Γ ΒΡΕΦΟΝΗΠΙΑΚΟΥ ΣΤΑΘΜΟΥ: 

Οι προϊστάμενοι των ανωτέρω Τμημάτων: 

• Είναι υπεύθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στον Παιδικό ή Βρεφονηπιακό Σταθμό που 
προΐστανται, φροντίζουν για την εφαρμογή των Νόμων 
και Διαταγμάτων, καθώς και την υλοποίηση των αποφά- 
σεωντου Διοικητικού Συμβουλίου. 

• Τηρούν βιβλίο ημερήσιας παρουσίας του προσωπι¬ 
κού του Σταθμού τους. 

• Συντάσσουν τις εκθέσεις αξιολόγησης των υπηρε- 
τούντων στο Σταθμό τους υπαλλήλων και τις υποβάλλουν 
στη Διεύθυνση για την περαιτέρω κρίση. 

• Ενημερώνουν το παιδαγωγικό και βοηθητικό προσω¬ 
πικό για κάθε εγκύκλιο ή ειδική διαταγή ή διάταξη νόμου 
που αφορά την υπηρεσία τους και δίνουν σ’ αυτό τις ανα¬ 
γκαίες επεξηγηματικές οδηγίες για την εκτέλεσή τους. 
Ευθύνονται για τη μη έγκαιρη και ακριβή εκτέλεση κάθε 
εργασίας του Σταθμού τους και για την καλή γενικά λει¬ 
τουργία του. 

• Σε συνεργασία με το υπόλοιπο παιδαγωγικό προσω¬ 
πικό καταρτίζουν το ετήσιο παιδαγωγικό πρόγραμμα του 
Σταθμού τους, το οποίο υποβάλλουν στη Διεύθυνση. 

• Κατανέμουν την εργασία στο παιδαγωγικό και βοη¬ 
θητικό προσωπικό του Σταθμού τους, το καθοδηγούν 
στην εκτέλεσή της, ελέγχουν την τακτική παρουσία του 


τηρώντας σχετικό βιβλίο, την εργατικότητα και πειθαρχία 
του, και ενημερώνουν για κάθε σχετικό θέμα τη Διεύθυν- 
ση. 

• Απασχολούνται με εργασίες του παιδαγωγικού προ¬ 
σωπικού είτε οπωσδήποτε σε καθημερινή βάση με τη μορ¬ 
φή της συμμετοχής και εποπτείας των αντίστοιχων δρα¬ 
στηριοτήτων είτε με την εξ ολοκλήρου ανάληψη ευθύνης 
λειτουργίας τμήματος, όταν αυτό απαιτείται από τις γενι¬ 
κότερες συνθήκες λειτουργίας του Σταθμού τους. 

• Παραλαμβάνουν τις αιτήσεις εγγραφής των παιδιών 
στο Σταθμό που προΐστανται, στις ημερομηνίες που κα¬ 
θορίζονται από κανονιστικές διατάξεις του νομικού προ¬ 
σώπου, τις οποίες διαβιβάζουν έγκαιρα μαζί με σχετική 
πρότασή τους στη Διεύθυνση. 

• Παραλαμβάνουν τα χρηματικά ποσά που αντιστοι¬ 
χούν στα τροφεία των παιδιών στις ημερομηνίες που κα¬ 
θορίζονται από κανονιστικές διατάξεις του νομικού προ¬ 
σώπου, και τα διαβιβάζουν έγκαιρα μαζί μετά αντίστοιχα 
παραστατικά στοιχεία στη Διεύθυνση. 

• Εισηγούνται στη Διεύθυνση τις ανάγκες εφοδιασμού 
του Σταθμού τους σε υλικοτεχνική υποδομή και παιδαγω¬ 
γικό υλικό. 

• Έχουν την ευθύνη εφαρμογής των απαραίτητων μέ¬ 
τρων συντήρησης, ασφάλειας και υγιεινής των χώρων φι¬ 
λοξενίας των βρεφών και νηπίων, των χώρων αποθήκευ¬ 
σης καιπαρασκευήςτωντροφίμων, καθώς καιτων λοιπών 
κοινοχρήστων χώρων. 

• Συνεργάζονται με τον Παιδίατρο του νομικού προσώ¬ 
που και τη Διεύθυνση και ευθύνονται για την εξασφάλιση 
της ποιότητας και καταλληλότητας των τροφίμων και με¬ 
τέχουν στη σύνταξη του διαιτολογίου των φιλοξενουμέ- 
νων βρεφών και νηπίων. 

• Μεριμνούν και ευθύνονται για τον προγραμματισμό, 
την προμήθεια, παραλαβή, ασφαλή διατήρηση, διακίνη¬ 
ση και διαχείριση πάσης φύσεως τροφίμων, ειδών και υλι¬ 
κών που απαιτούνται για την καλή λειτουργία του Σταθ¬ 
μού τους. 

• Τηρούν αρχείο δελτίων εισαγωγής - εξαγωγής υλι¬ 
κών, τα οποία συντάσσουν προσωπικά. 

• Εισηγούνται τη συγκρότηση των επιτροπών παραλα¬ 
βής, αξιολόγησης προμηθειών και βεβαίωσης καλής 
εκτέλεσης εργασιών, χωριστά για καθένα από τον Σταθ¬ 
μό που προΐστανται, στις οποίες και συμμετέχουν υπο¬ 
χρεωτικά. 

• Συνεργάζονται αρμονικά με τον Προϊστάμενο του Δι¬ 
οικητικού - Οικονομικού, στον οποίο διαβιβάζουν όλα τα 
απαραίτητα στοιχεία σχετικά με το προσωπικό, τα έσοδα, 
έξοδα και τις προμήθειες του Σταθμού τους, αναλαμβά¬ 
νοντας παράλληλα την υποστήριξη των αντίστοιχων ερ¬ 
γασιών. 

• Τηρούν βιβλίο ημερήσιας παρουσίας των παιδιώντου 
Σταθμού τους. 

• Ενημερώνουν σε τακτά χρονικά διαστήματα τους γο¬ 
νείς για τη γενική εξέλιξη του παιδιού τους διατηρώντας 
αρμονική σχέση με αυτούς. 

• Παρίστανται, εφόσον απαιτηθεί, στις συνεδριάσεις 
του Διοικητικού Συμβουλίου. 

Το Παιδαγωγικό Προσωπικό: 

• Οργανώνει την ώρα υποδοχής και αναχώρησης των 
παιδιών, τα υποδέχεται το πρωί και τα παραδίδει το μεση¬ 
μέρι στους γονείς. 

• Φροντίζει για τη σωστή ψυχοσωματική υγεία και ψυ- 

χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. 

• Απασχολεί τα παιδιά σύμφωνα με το ημερήσιο πρό¬ 
γραμμα παιδαγωγικών δραστηριοτήτων και προσχολικής 
αγωγής. 

• Ασκεί παιδαγωγικό έργο καθ’ όλη τη διάρκεια της ημέ¬ 
ρας εντάσσοντας τους σκοπούς της αγωγής σε όλες τις 
δραστηριότητες των παιδιών. 

• Παρακολουθεί τη διατροφή και καθαριότητα των παι¬ 
διών, ενθαρρύνοντας την αυτοεξυπηρέτησή τους. Σε πε¬ 
ρίπτωση που στο Σταθμό δεν υπηρετεί επαρκής αριθμός 
βοηθών παιδαγωγών, υποστηρίζει τα φιλοξενούμενα παι¬ 
διά για την ικανοποίηση των ατομικών και σωματικώντους 
αναγκών. 

• Ενημερώνει την Προϊσταμένη του Τμήματος και τον 
Παιδίατρο του νομικού προσώπου για κάθε ύποπτο σχε¬ 
τικά με την υγεία των φιλοξενούμενων παιδιών περιστατι¬ 
κό. 

• Λόγω της άμεσης επαφής του με τα παιδιά προσφέ¬ 
ρει σ’ αυτά με υπομονή και στοργή όλες τις δυνατότητες 
για να αναπτύξουν την προσωπικότητά τους επιδιώκο¬ 
ντας συνεχώς την ανάπτυξη ικανοτήτων συγκέντρωσης, 
αυτενέργειας, καθώς και εμπιστοσύνης στον εαυτό τους 
και τις προσωπικές τους δυνατότητες. Σε καμία περίπτω¬ 
ση και για οποιοδήποτε λόγο δεν επιτρέπεται η κακή με¬ 
ταχείριση των παιδιών (εκφοβισμός, σωματική ποινή). 

• Συνεργάζεται με τους προϊσταμένους των αντίστοι¬ 
χων τμημάτων, ώστε από κοινού να αντιμετωπίζονται τα 
προβλήματα που αφορούν τα παιδιά και τους γονείς. 

• Έχει την ευθύνη εφαρμογής των απαραίτητων μέ¬ 
τρων συντήρησης, ασφάλειας και υγιεινής των χώρων φι¬ 
λοξενίας των βρεφών και νηπίων. 

• Ευθύνεται μαζί με το Βοηθητικό Παιδαγωγικό Προ¬ 
σωπικό για τη συντήρηση, την αδικαιολόγητη καταστρο¬ 
φή ή απώλεια του παιδαγωγικού εξοπλισμού. 

• Συμμετέχει στις τακτικές συναντήσεις ενημέρωσης 
των γονέων. 

Το Βοηθητικό Παιδαγωγικό Προσωπικό: 

• Βοηθά το παιδαγωγικό προσωπικό σε άλατα καθήκο- 
ντάτου σύμφωνα με τις οδηγίες που παίρνει από αυτό. 

• Συμμετέχει στην υποδοχή και αναχώρηση των παι¬ 
διών και φροντίζει για την παράδοσή τους στους γονείς 
τους. 

• Συμμετέχει καθημερινά στην εκτέλεση του ημερήσι¬ 
ου προγράμματος παιδαγωγικών δραστηριοτήτων. 

• Μεριμνά για την εξασφάλιση της προσωπικής υγιει¬ 
νής και ευπρεπούς εμφάνισης κάθε παιδιού. Βοηθά τα φι¬ 
λοξενούμενα παιδιά για την ικανοποίηση των ατομικών 
και σωματικών τους αναγκών. Παρακολουθεί τη διατρο¬ 
φή και καθαριότητά τους, ενθαρρύνοντας την αυτοεξυ¬ 
πηρέτησή τους. 

• Μεριμνά για την καλή κατάσταση, συντήρηση και τα¬ 
ξινόμηση των υλικών που χρησιμοποιούνται από τα παι¬ 
διά. 

• Ευθύνεται μαζί με το Παιδαγωγικό Προσωπικό για τη 
συντήρηση, την αδικαιολόγητη καταστροφή ή απώλεια 
του παιδαγωγικού εξοπλισμού. 

• Αντικαθιστά το παιδαγωγικό προσωπικό σε περίπτω¬ 
ση απουσίαςτου, σε συνεργασία και σύμφωνα με τις υπο¬ 
δείξεις του προϊσταμένου του Τμήματος. 

• Ευθύνεται για τη συνοδεία των παιδιών σε περίπτωση 


μετακίνησής τους με μεταφορικό μέσο του Σταθμού. 

Το Βοηθητικό Προσωπικό: 

Ο Μάγειρας (ή Μαγείρισσα) και Βοηθός Μαγείρου: 

• Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή του φαγητού, σύμφωνα με το 
διαιτολόγιο του κάθε Σταθμού. 

• Επιμελείται ιδιαιτέρως της τήρησης όλων των όρων 
υγιεινής στους χώρους διατήρησης και παρασκευής φα¬ 
γητού, εισηγούμενος κάθε σχετικό μέτρο. 

• Παραλαμβάνει καθημερινά από τον Προϊστάμενο του 
Τμήματος, βάσει υπηρεσιακού σημειώματος την ανα¬ 
γκαία ποσότητα υλικών για το ημερήσιο φαγητό με βάση 
το διαιτολόγιο και υπογράφει το σχετικό δελτίο εξαγω¬ 
γής- 

• Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για τη 
διατήρηση της τάξης και της καθαριότητας του χώρου 
αυτού. 

• Τακτοποιεί τα μαγειρικά σκεύη και είδη εστιάσεως και 
φροντίζει για την καλή κατάστασή τους ευθυνόμενος για 
κάθε απώλεια ή αδικαιολόγητη καταστροφή. 

• Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

• Φροντίζει για το σερβίρισμα του προγεύματος και του 
μεσημβρινού φαγητού. 

• Σε όλες τις εργασίες του βοηθείται από το προσωπι¬ 
κό καθαριότητας βοηθητικών εργασιών με υπόδειξη του 
Προϊσταμένου του Τμήματος. 

• Εκτελεί κάθε άλλη εργασία, όταν υπάρχει έκτακτη 
ανάγκη, με υπόδειξη του Προϊσταμένου του Τμήματος. 

• Σε περίπτωση που απουσιάζει ο Προϊστάμενος του 
Τμήματος ή ο αναπληρωτής του, κρατά το δεύτερο κλει¬ 
δί της αποθήκης. 

Το Προσωπικό Καθαριότητας - βοηθητικών εργασιών: 

• Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Σταθμού εκτός του μα¬ 
γειρείου και της αποθήκης. 

• Είναι αποκλειστικά υπόλογο για τον γενικό ιματισμό 
του Σταθμού που παραλαμβάνει από τον Προϊστάμενο 
του Τμήματος, και οφείλει να μεριμνά για την καλή συντή¬ 
ρηση, καθαριότητα και φύλαξή του στον κατάλληλο χώρο 
αποθήκευσης, ευθυνόμενο για κάθε απώλεια ή αδικαιο¬ 
λόγητη καταστροφή του. 

• Βοηθά το μάγειρα, στην προετοιμασία του φαγητού 
των παιδιών. 

• Φροντίζει για τη διανομή του φαγητού, παρευρίσκε- 
ται στο χώρο της τραπεζαρίας και βοηθά το υπόλοιπο 
προσωπικό καθ’ όλη τη διάρκεια του φαγητού των παι¬ 
διών. 

• Φροντίζει μετά το τέλος του φαγητού, για τη συγκέ¬ 
ντρωση και μεταφορά στο χώρο του μαγειρείου των ει¬ 
δών εστιάσεως. 

• Μπορεί να εκτελεί σε έκτακτες περιπτώσεις (απου¬ 
σίας του εξειδικευμένου προσωπικού) και τα καθήκοντα 
του μαγείρου, μετά από σχετική υπόδειξη και εντολή των 
προϊσταμένων του. 

• Βοηθά τα φιλοξενούμενα παιδιά για την ικανοποίηση 
των ατομικών και σωματικώντους αναγκών. 

• Εκτελεί κάθε άλλη εργασία σε περίπτωση έκτακτης 
ανάγκης, μετά από σχετική υπόδειξη και εντολή των προϊ¬ 
σταμένων του. 

Ο Οδηγός αυτοκινήτου: 

• Επιλαμβάνεται της. ασφαλούς μεταφοράς των 
φιλοξενούμενων παιδιών προς και από τον Σταθμό. 

• Είναι υπεύθυνος για την καλή συντήρηση και καθα¬ 
ριότητα του αυτοκινήτου του Σταθμού και οφείλει να τη¬ 
ρεί σχολαστικά τον Κώδικα Οδικής Κυκλοφορίας και τους 
όρους ασφαλούς μεταφοράς παιδιών. 

• Είναι υπεύθυνος για κάθε αδικαιολόγητη απώλεια, 
φθορά, καταστροφή ή βλάβη σε βάρος τρίτων, κυρίως 
όταν αυτή οφείλεται σε αμέλεια ή κακή χρήση του αυτο¬ 
κινήτου. 

• Εκτελεί εξωτερικές εργασίες του νομικού προσώπου 
στο μεσοδιάστημα των μεταφορών. 

Ειδικοί κανόνες για το προσωπικό 

1. Οι ώρες προσέλευσης και αποχώρησης του προσω¬ 
πικού του νομικού προσώπου καθορίζονται με απόφαση 
του Διοικητικού Συμβουλίου και είναι ανάλογες με το 
ωράριο εργασίας και τις ώρες λειτουργίες του Σταθμού. 

2. Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. Εφόσον συντρέχουν 
ιδιαίτερα σοβαροί προσωπικοί ή υπηρεσιακοί λόγοι, επι¬ 
τρέπεται ολιγόωρη απομάκρυνση του υπαλλήλου, μετά 
από ειδική άδεια του Προϊσταμένου. 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική πα¬ 
ροχή του προσωπικού και προσβλέπει στην εξυπηρέτηση 
της ομαλής λειτουργίας του Σταθμού. Κατά συνέπεια δεν 
επιτρέπεται η χορήγηση στο προσωπικό φαγητού σε χρή¬ 
μα ή σε είδος ή η χωριστή παρασκευή φαγητού για το 
προσωπικό. 

ΑΡΘΡΟ 3: 

ΟΡΓΑΝΙΚΕΣ ΘΕΣΕΙΣ 

Α: ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ (εισαγωγικός), Γ, Β και Α (καταλη¬ 
κτικός) . 

• Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

• Τα προσόντα διορισμού των θέσεων περιγράφονται 
στα Π.Δ. 37α/1987, 22/1990, 50/2001, 347/2003, όπως 
ισχύουν κάθε φορά. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ: 


ΚΛΑΔΟΣ ©ΕΣΕΙΣ 

ΠΕ ΔΙΟΙΚΗΤΙΚΩΝ-ΟΙΚΟΝΟΜΙΚΩΝ 1 

ΠΕ ΙΑΤΡΩΝ ΕΙΔΙΚΟΤΗΤΩΝ (ΠΑΙΔΙΑΤΡΩΝ) 1 

ΠΕ ΨΥΧΟΛΟΓΩΝ (ΠΑΙΔΟΨΥΧΟΛΟΓΩΝ) 1 

ΠΕ ΝΗΠΙΑΓΩΓΩΝ 8 

Σύνολο Θέσεων 11 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ: 

ΚΛΑΔΟΣ ©ΕΣΕΙΣ 

ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 1 

ΤΕ ΠΛΗΡΟΦΟΡΙΚΗΣ (ΣΧΕΔΙΑΣΜΟΥ 

ΛΟΓΙΣΜΙΚΟΥ ΚΑΙ ΕΦΑΡΜΟΓΩΝ) 1 

ΤΕ ΒΡΕΦΟΝΗΠΙΟΚΟΜΩΝ 18 

ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 1 

Σύνολο θέσεων 21 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ: 


ΚΛΑΔΟΣ ΘΕΣΕΙΣ 

ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 2 

ΔΕ ΠΡΟΣΩΠΙΚΟΥ Η/Υ 1 

ΔΕ ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟΜΩΝ 12 
ΔΕ ΟΔΗΓΩΝ ΑΥΤΟΚΙΝΗΤΩΝ 3 

ΔΕ ΜΑΓΕΙΡΩΝ 6 

Σύνολο θέσεων 24 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ: 

ΚΛΑΔΟΣ ΘΕΣΕΙΣ 

ΥΕ ΚΛΗΤΗΡΩΝ 1 

ΥΕ ΦΥΛΑΚΩΝ 6 

ΥΕ ΒΟΗΘΩΝ ΜΑΓΕΙΡΩΝ 6 

ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

(ΚΑΘΑΡΙΣΤΡΙΩΝ) 9 

Σύνολο Θέσεων 22 


Σύνολο θέσεων Τακτικού Προσωπικού: 78 

Β: ©ΕΣΕΙΣ ΠΡΟΣΩΡΙΝΕΣ 
ΠΟΥ ΚΑΤΕΧΟΝΤΑΙ ΑΠΟ ΥΠΗΡΕΤΟΥΝΤΕΣ 
ΤΑΚΤΙΚΟΥΣ ΥΠΑΛΛΗΛΟΥΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ: 


ΚΛΑΔΟΣ ΘΕΣΕΙΣ 

ΠΕ ΝΗΠΙΑΓΩΓΩΝ 9 

Σύνολο θέσεων 9 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ: 

ΚΛΑΔΟΣ ΘΕΣΕΙΣ 

ΤΕ ΒΡΕΦΟΝΗΠΙΟΚΟΜΩΝ 2 

ΤΕ ΝΗΠΙΑΓΩΓΩΝ 2 

Σύνολο θέσεων 4 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ: 

ΚΛΑΔΟΣ ΘΕΣΕΙΣ 

ΔΕ ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟΜΩΝ 1 
Σύνολο θέσεων 1 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ: 

ΚΛΑΔΟΣ ΘΕΣΕΙΣ 

ΥΕ ΒΟΗΘΩΝ ΜΑΓΕΙΡΩΝ 1 

Σύνολο θέσεων 1 


Σύνολο Προσωρινών θέσεων: 15 

Όλες οι προηγούμενες θέσεις κενούμενες με οποιον- 
δήποτε τρόπο καταργούνται αυτοδίκαια. 

Σύνολο Θέσεων προσωπικού με σχέση εργασίας 
Δημοσίου Δικαίου: 93 

Γ: ©ΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Δώδεκα (12) θέσεις διαφόρων ειδικοτήτων για την αντι¬ 
μετώπιση εποχιακών, περιοδικών, πρόσκαιρων αναγκών 
(Ν. 2503/1997, άρθρο 18 παράγρ.12, όπως ισχύει κάθε 
φορά). 

Σύνολο Θέσεων προσωπικού με σχέση εργασίας 
Ι.Δ.Ο.Χ.: 12 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

ΟΡΓΑΝΙΚΗ ΜΟΝΑΔΑ Η Επιλογή προϊσταμένων θα γίνε¬ 
ται από υπαλλήλους των Κλάδων: 

• ΠΕ Νηπιαγωγών 

• ΤΕ Νηπιαγωγών 

• ΤΕ Βρεφονηπιοκόμων 

• ΠΕ Διοικητικών-Οικονομικών 

• ΠΕ Διοικητικών-Οικονομικών 

• ΠΕ Νηπιαγωγών 

• ΤΕ Νηπιαγωγών 

• ΤΕ Διοικητικού - Λογιστικού 

• ΤΕ Βρεφονηπιοκόμων 

• ΠΕ Νηπιαγωγών 

• ΤΕ Νηπιαγωγών 

• ΤΕ Βρεφονηπιοκόμων 

• ΔΕ Βοηθών Βρεφονηπιοκόμων 

• ΠΕ Νηπιαγωγών 

• ΤΕ Νηπιαγωγών 

• ΤΕ Βρεφονηπιοκόμων 

• ΔΕ Βοηθών Βρεφονηπιοκόμων 

• ΠΕ Νηπιαγωγών 

• ΤΕ Βρεφονηπιοκόμων 

• ΤΕ Νηπιαγωγών 

• ΔΕ Βοηθών Βρεφονηπιοκόμων 

• ΠΕ Νηπιαγωγών 

• ΤΕ Βρεφονηπιοκόμων 

• ΤΕ Νηπιαγωγών 

• ΔΕ Βοηθών Βρεφονηπιοκόμων 

• ΠΕ Νηπιαγωγών 

• ΤΕ Βρεφονηπιοκόμων 

• ΤΕ Νηπιαγωγών 

• ΔΕ Βοηθών Βρεφονηπιοκόμων 

• ΠΕ Νηπιαγωγών 

• ΤΕ Βρεφονηπιοκόμων 

• ΤΕ Νηπιαγωγών 

• ΔΕ Βοηθών Βρεφονηπιοκόμων 

ΑΡΘΡΟ 5: ΤΕΛΙΚΕΣ ΔΙΑΤΑΞΕΙΣ 

• Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις των σχετικών κλά¬ 
δων. 

• Οι προβλεπόμενες από τον παρόντα Οργανισμό θέ¬ 
σεις κατά κλάδο καλύπτουν όλους τους εργαζόμενους 
στο Νομικό Πρόσωπο ανεξαρτήτως σχέσεως εργασίας. 


• Προϊστάμενοι Διεύθυνσης και Τμημάτων ορίζονται 
πάντοτε με απόφαση του Προέδρου του Νομικού Προ¬ 
σώπου οι κρινόμενοι από το αρμόδιο Υπηρεσιακό Συμ¬ 
βούλιο υπάλληλοι. 

• Η κατανομή του προσωπικού σε Διεύθυνση και Τμή¬ 
ματα γίνεται με απόφαση του Προέδρου του Νομικού 
Προσώπου, λαμβάνοντας υπόψη τις λειτουργικές ανά¬ 
γκες των οργανικών μονάδων, τα προσόντα, την πείρα και 
τις ειδικές γνώσεις των υπαλλήλων. 

• Μετακίνηση προϊσταμένου οργανικής μονάδας γίνε¬ 
ται μόνο σε θέση προϊσταμένου οργανικής μονάδας αντί¬ 
στοιχου επιπέδου. 

• Τον Προϊστάμενο Διεύθυνσης που απουσιάζει ή κω¬ 
λύεται αναπληρώνει στα καθήκοντάτου ο προϊστάμενος 
Τμήματος κατά τη σειρά που τα Τμήματα αναφέρονται 
στο άρθρο 1. 

• Τον προϊστάμενο Τμήματος που απουσιάζει ή κωλύε¬ 
ται αναπληρώνει στα καθήκοντά του ο ανώτερος κατά 
βαθμό υπάλληλος και ο αρχαιότερος, που υπηρετεί στην 
ίδια οργανική μονάδα και εφόσον ο κλάδος στον οποίο 
ανήκει προορίζεται για κατάληψη θέσεων προϊσταμένων. 

• Ο τρόπος λειτουργίας κάθε οργανικής μονάδας στις 
ιδιαίτερες λεπτομέρειες, καθώς και κάθε άλλη λεπτομέ¬ 
ρεια, εκτός από αυτές που ορίζονται με Νόμο, καθορίζο¬ 
νται με Εσωτερικό Κανονισμό Λειτουργίας, που συντάσ- 
σεται από τις επί μέρους υπηρεσίες και εγκρίνεται από το 
Διοικητικό Συμβούλιο. 

• Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει ο προηγούμενος Οργανισμός. 

ΑΚΡΟΤΕΛΕΥΤΙΟ ΑΡΘΡΟ 
Κάλυψη δαπάνης 

Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του νομικού προ¬ 
σώπου ύψους 238.085,00 ευρώ για το τρέχον οικονομικό 
έτος και ανάλογο για τα επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 19 Νοεμβρίου 2004 

Με εντολή Γενικού Γραμματέα Περιφέρειας 
Ο Διευθυντής 
ΑΘΑΝΑΣΙΟΣ ΚΕΣΙΔΗΣ 


1. ΔΙΕΥΘΥΝΣΗ 


2. ΤΜΗΜΑ ΔΙΟΙΚΗΤΙΚΟ - 
ΟΙΚΟΝΟΜΙΚΟ 


3. ΤΜΗΜΑ Α'ΠΑΙΔΙΚΟΥ 
ΣΤΑΘΜΟΥ 


4. ΤΜΗΜΑ Β' ΠΑΙΔΙΚΟΥ 
ΣΤΑΘΜΟΥ 


5. ΤΜΗΜΑ Γ ΠΑΙΔΙΚΟΥ 
ΣΤΑΘΜΟΥ 


6. ΤΜΗΜΑΔ'ΠΑΙΔΙΚΟΥ 
ΣΤΑΘΜΟΥ 


7. ΤΜΗΜΑ Β' ΒΡΕΦΟΝΗ¬ 
ΠΙΑΚΟΥ ΣΤΑΘΜΟΥ 


8. ΤΜΗΜΑ Γ'ΒΡΕΦΟΝΗ¬ 
ΠΙΑΚΟΥ ΣΤΑΘΜΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





